ওবায়দুল কাদের বলেন, ’৭১-এ মহান স্বাধীনতাযুদ্ধে বাংলাদেশকে সহযোগিতা করে ভারত। এ জন্য বাংলাদেশ কৃতজ্ঞ। কিন্তু ভারতেরও মনে রাখতে হবে, আওয়ামী লীগ ২১ বছর পর ক্ষমতায় এসেছে। ক্ষমতায় আসতে তাদের অনেকের সঙ্গে কৌশলগত ঐক্য করতে হয়েছে। এ ক্ষেত্রে অনেক ভুলত্রুটি হতে পারে। তবে আওয়ামী লীগ ক্ষমতায় এসে যুদ্ধাপরাধীদের বিচার শুরু করেছে, বড় বড় উন্নয়ন প্রকল্পে হাত দিয়েছে। তিনি বলেন, আওয়ামী লীগের কৌশল নিয়ে ভারতীয় অনেক পত্রিকা সমালোচনা করেছে। কিন্তু তাদেরও মনে রাখতে হবে, বাংলাদেশে বিকল্প হিসেবে যারা আছে, তারা পাকিস্তানের মিত্র। তারা একসময় বাংলাদেশকে পাকিস্তানের ধারায় নিয়ে যেতে চেয়েছিল। ভারতের সাত রাজ্যের সন্ত্রাসীদের সহযোগিতা দিয়ে নৈরাজ্য সৃষ্টি করতে চেয়েছিল।